**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 9.4.24**

**4.1 YMDDIHEURIADAU**

Cyng. Edward Williams, Sion Ifor Williams, Evan Owen.

**4.2 PRESENNOL**

Cyng. Steffan Chambers (Cadeirydd), Nia Rees (Is-Gadeirydd), Sian Edwards, Edward Griffiths, John Ceri Evans, Jennifer Yuill, Beth Bailey, Denise Stone, William Hooban a Eryl Jones-Williams (Cyngor Gwynedd).

**4.3 CYHOEDDIADAU Y CADEIRYDD**

Nid oedd dim cyhoeddiadau i’w gwneud.

**4.4 COFNODION**

Derbyniwyd cofnodion o gyfarfod Mawrth 5ed 2024 fel rhai cywir.

**4.5 MATERION YN CODI O’R COFNODION**

Nid oedd dim materion yn codi o’r cofnodion.

**4**.**6 DATGAN BUDDIANT**

Nid oedd neb yn datgan buddiant ar unrhyw fater.

**4.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Fel y gwyddoch i gyd erbyn hyn, mae'r cynnydd yn y dreth gyngor ychydig yn is na 10%, sef tua £3.50 yr wythnos yn ychwanegol ar eiddo band D. Fe wnes i bleidleisio yn erbyn y cynnydd a galw am esboniad manwl pam aeth poblogaeth Gwynedd i lawr dros 5,400 a oedd yn golygu gostyngiad o £15 miliwn yng nghyllid Llywodraeth Cymru. Rhesymau posibl yw llai o enedigaethau, cynnydd mewn marwolaethau, pobl ifanc a theuluoedd yn symud i ffwrdd oherwydd y diffyg swyddi a chartrefi fforddiadwy a rhieni oedrannus yn symud i ffwrdd i fod yn agosach at eu teuluoedd. Rwy'n mynd i dynnu'n ôl o'r pwyllgorau Trwyddedu a'r Uwch Bwyllgor Penodi. Mae hyn oherwydd bod manylion cyfrinachol wedi'u cynnwys ac nid wyf am roi fy llysferch, sy'n delio â fy negeseuon e-bost nawr fy mod wedi colli fy ngolwg, mewn sefyllfa anodd. Rwyf hefyd wedi argymell bod y Cynghorydd Dewi Owen, Aberdyfi, cadeirydd newydd pwyllgor Rheilffordd y Cambrian yn fy lle ar bwyllgor Rheilffordd Amwythig/Aberystwyth. Pan fydd yr arolwg teithwyr yn digwydd ar reilffordd Arfordir y Cambria, rwyf wedi mynnu y dylai aelod o'n grŵp rheilffordd fod ar y panel. Mae Gwynedd yn gofyn am farn y cyhoedd ar ddrafft o Strategaeth Llifogydd Gwynedd, er mwyn helpu i sicrhau bod y sir mewn sefyllfa gref i ddelio â sefyllfaoedd llifogydd sy'n debygol o godi yn y dyfodol. Bydd y Cyngor yn ystyried ymatebion gan y cyhoedd a phartneriaid allweddol cyn cytuno ar Strategaeth Llifogydd derfynol, a fydd wedyn yn cael ei chyflwyno I Llywodraeth Cymru. Mae Gwynedd - fel ardaloedd eraill o Gymru - yn debygol o weld mwy o lifogydd dros y blynyddoedd nesaf wrth i newid hinsawdd achosi digwyddiadau tywydd mwy eithafol, lefelau'r môr yn codi ac erydu ar hyd ein harfordiroedd. Rwyf wedi mynegi fy mhryderon i Steffan Jones, pennaeth priffyrdd, ynglŷn â'r A496 yn Taicynheuaf, Glandwr a thrwy waith carthffosiaeth Llanbedr yn cael ei orlifo pan fo cyfuniad o law trwm, gwyntoedd gorllewinol a llanw uchel yn torri Llanbedr, Dyffryn Ardudwy, Talybont a Bermo. Bu rhywfaint o oedi bach ar y rheilffordd a achoswyd yn bennaf gan drenau hwyr o Birmingham lle mae llawer o waith atgyweirio yn digwydd. Mae'r cynnydd ar ffioedd harbwr yn Abermaw oddeutu 8% er bod rhai codiadau tua 6%. Bydd cyfyngiadau parcio newydd yn cael eu cynnal yn ardal yr harbwr. Dros y 12 mis diwethaf, mae aelodau newydd o staff wedi'u penodi. Mae llawer o ddigwyddiadau, gyda chefnogaeth Cyngor Tref Abermaw, yn cael eu cynnal, cadwch lygad am gau heol yr harbwr yn ystod y digwyddiadau hyn. Mae tywydd braf yn hanfodol cyn y bydd marciau ffordd yn cael eu cynnal yn Nyffryn Ardudwy a Thalybont. Mae'r meysydd gwersylla fan agosaf gan Gyngor

769……………………………………….Cadeirydd

Gwynedd i fod yng Nghricieth, Llanberis a Chaernarfon er bod sôn y gellid cynnwys Caernarfon. Roedd Cyngor Tref

Abermaw yn gwrthwynebu cyfleuster fan gwersylla yn Abermaw. Bydd cyfyngiadau ar barcio Campervan ar gilfachau ar yr A 496 yn dod i rym. Mae gan Gyngor Gwynedd Gynllun Gweithredu Tai gwerth £150 miliwn ac mae'r cyngor eisiau barn trigolion lleol ar eu cynlluniau ar gyfer y dyfodol. Bydd Tai ar Daith yn cynnwys tri chyfarfod yng Nghaernarfon ar 18 Ebrill, Pwllheli ar 2 Mai a Dolgellau yn Nhŷ Siamas ar 16 Mai rhwng 3 a 6.30 o’r gloch. Bydd pob adran a sefydliad yn bresennol a byddant yn cynnwys pob agwedd ar dai, gan gynnwys eiddo gwag, prynu â chymorth ac ati. Mae Llywodraeth Cymru wedi cymeradwyo prynu cyn-adeiladau'r Llywodraeth ym Mhenrallt Caernarfon ac ar ôl eu cwblhau bydd llety i 48 o deuluoedd. . Mae digartrefedd yn broblem fawr gyda 158 o deuluoedd ym Meirionnydd wedi eu cofrestru fel rhai digartref yn ystod y 12 mis diwethaf allan o gyfanswm Gwynedd o 885. Y ffordd orau o gael newyddion Gwynedd yw mynd ar wefan Cyngor Gwynedd a rhoi 'datganiadau i'r wasg' mae hyn yn atal yr angen i orfod mynd trwy adroddiadau hir. Bydd y Parc Cenedlaethol yn gweithredu ar Erthygol 4 ar pryder sydd bydd Landlordiaid yn rhoi rhybudd I adael I denantiad cyn I hyn ddod I rym yn mis Mehefin 2025. Wedi mynychu hyfforddiant ynglyn ar Cod Ymddygiad a mae dipyn o bethau wedi newid. ‘Rwyf arr gael ar 01341 242758

**4.8 CEISIADAU CYNLLUNIO**

**Estyniad unllawr yn y cefn - Fox’s of Dyffryn, Dyffryn Ardudwy (NP5/58/340F)**

Cefnogoi y cais hwn.

**Amrywio Amod Rhif 2 o Ganiatâd Cynllunio NP5/58/615 dyddiedig 13/02/2019 i leihau maint yr estyniad deulawr a chynnwys estyniad unllawr newydd** **- Tŷ Bennar, Dyffryn Ardudwy (NP5/58/615A)**

Cefnogoi y cais hwn.

**Diddymu Amod 3 (Sguboriau i'w diogelu gan sgaffald to a dalennau) ynghlwm wrth Ganiatâd Adeilad Rhestredig NP5/58/LB459B dyddiedig 14/12/2023 - Taltreuddyn Fawr, Dyffryn Ardudwy (NP5/58/LB459F)**

Cefnogoi y cais hwn.

**Diwygio Amod Rhif 3 (meddianu anheddau) a diddymu Amod Rhif 4 (ysguboriau i'w diogelu gan sgaffald to a dalennau) o Ganiatâd Cynllunio NP5/58/LB459A** **- Taltreuddyn Fawr, Dyffryn Ardudwy (NP5/58/LB459E)**

Cefnogoi y cais hwn.

**4.9 MATERION YN CODI**

**A Cynllun Cyllideb**

Adroddwyd bod £127,365.90 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £59,770.94 o wariant yn fwy na oedd wedi cael ei glustnodi yn y gyllideb am y flwyddyn. Rhannodd y Clerc gopïau o gynllun gyllideb y Cyngor am y flwyddyn 2024/25 i bob Aelod ac aethpwyd drwy’r cynllun hwn. Cytunwyd i fabwysiadu y cynllun hwn am y flwyddyn i ddod.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar uchod ers cyfarfod diwethaf y Cyngor.

**C**  **Neuadd Bentref**

Adroddodd y Cyng. Denise Stone bod angen trwsio y wal allanol oherwydd bod dwr yn dod i mewn i’r gegin cefn a cafwyd wybod mae cyfrifoldeb y Cyngor Cymuned fydd talu am y gwaith hwn oherwydd ei fod yn waith strwythurol. Cytunwyd bod angen 3 amcan bris i gario allan y gwaith hwn a cytunodd y Cyng. William Hooban fod yn gyfrifol am gael rhain. Cafwyd wybod gan y Cyng. Denise Stone bod hi ar Cyng. Jennifer Yuill yn aros i Swyddog Iechyd yr Amgylchedd ddod yn nol atynt ynglyn ar gegin a cytunodd y Cyng. Beth Bailey ddilyn y mater hwn i fyny.

770...........................................Cadeirydd

**D** **Datblygu Maes Parcio**

Cafwyd wybod bod y gwaith o ddatblygu yr uchod wedi gorffen ond bod angen arwyddion ag adroddodd y Cadeirydd ei fod wedi cael gair gyda Mr. Iwan Ap Trefor o Gyngor Gwynedd ynglyn a rhain ag ei fod wedi datgan oherwydd bod y maes parcio ddim yn un talu ag arddangos nid oedd dyletswydd gofal ar y Cyngor ond byddai cael arwydd yn dynodi maes parcio yn dda. Cytunwyd i archebu arwydd gyda’r geiriau canlynol arno “Maes Parcio Llidiart y Parc Car Park, arhoshiad byr gyda pwysau cyfyngiad o 3 tunnell a hanner”. Adroddodd y Clerc ei bod wedi cael sgwrs gyda Mr. Steffan Jones o Gyngor Gwynedd ynglyn ar bloc toiledau ag ei fod wedi datgan bod angen i’r Cyngor drafod a oeddynt eisiau gweld y toiledau hyn yn ail agor nawr bod maes parcio gerllaw. Cytunwyd i gael y toiledau wedi ei ail agor ag i’r Clerc gysylltu gyda Mr. Steffan Jones i weld beth fyddai gwneud hyn yn golygu i’r Cyngor.

**E Nadolig 2024**

Cytunwyd bod angen archebu mwy o oleuadau er mwyn eu gosod ar y lampau stryd ag hefyd cynnal gweithdy cefft i wneud basgedi wicker a cytunodd y Cyng. Nia Rees holi ynglyn a hyn. Cytunwyd i greu is-bwyllgor nadolig.

**4.10 GOHEBIAETH**

**A Cyngor Gwynedd – Adran Rheoliadau Adeiladu**

Wedi derbyn e-bost gan yr uchod yn hysbysu'r Cyngor eu bod wedi derbyn cais i enwi ystâd dai newydd yn Nhalybont ac yn gofyn a oedd gan y Cyngor unrhyw sylwadau ar yr enwau arfaethedig neu unrhyw awgrymiadau eraill. Yr enwau a gynigir yw Ysgethin Agos neu Taith Gerdded Rhaeadr. Nid oedd yr Aelodau yn gweld bod yr enwau oedd wedi eu dewis yn rhai addas ag awgrymwyd yr enw “Dorlan Ysgethin” a cytunwyd bod y Clerc yn anfon yr enw hwn ymlaen iddynt.

**B Cyngor Gwynedd – Adran Priffyrdd**

Wedi derbyn mateb gan yr uchod i'r materion a godwyd yng nghyfarfodydd y Cyngor ac yn datgan y byddai'r Arolygydd Priffyrdd yn asesu'r sefyllfa ar Ffordd Gors y Gedol ynghylch y canghennau sydd wedi gordyfu. Gan fod rhan o ochr y ffordd ar y ffordd hon yn breifat, byddant yn cysylltu â'r perchennog yn gofyn iddynt wneud y gwaith, ond os daw rhannau o ochr y ffordd dan gyfrifoldeb yr adran hon byddant yn rhoi'r mater ar eu rhaglen waith ym mis Medi yn dilyn y tymor nythu. O eiddo preifat y daw y mieri sydd yn tyfu ar hyd yr A496 o gyffordd Bro Enddwyn tuag at Lanbedr a byddant yn cysylltu â'r perchnogion yn gofyn iddynt dorri'r drain hyn yn ôl. Waliau terfyn yw'r waliau sydd wedi disgyn i lawr ar hyd Ffordd y Llan ac felly cyfrifoldeb y tirfeddiannwr i gynnal y waliau gan gynnwys yr eiddew gan fod peryg i'r Cyngor dorri'r eiddew rhag ofn i'r walaiu ddisgyn ag hefyd datgan y byddant yn cysylltu gyda’r tirfeddiannwr yn gofyn iddo drwsio y waliau dan sylw.

**C Cyngor Gwynedd – Adran Priffyrdd**

Wedi derbyn ateb gan y Pennaeth Priffyrdd o ran gosod bin baw cŵn yn Nhalybont ac yn dweud y bydd yn trafod ein cais i osod bin yn yr ardal gyda'r Rheolwr Gwasanaeth a hefyd yn gofyn iddo drefnu i'r Swyddog Gorfodaeth Stryd gynnal archwiliadau o'r ardal ac adrodd yn ôl iddynt. Byddant yn cysylltu â'r Cyngor eto i gadarnhau eu camau.

**D Cyngor Gwynedd – Adran Amgylchedd**

Wedi derbyn llythyr gan yr uchod yn hysbysu y Cyngor bydd Ffordd Glan y Mor, Talybont ar gau ar yr 22ain o’r mis hwn oherwydd gwaith ar ran Dwr Cymru yn cael ei gario allan.

**E Mr. Tony Crawford**

Wedi derbyn e-bost gan yr uchod yn nodi ei fod wedi darganfod bod arwyddion naturiaethwyr Morfa Dyffryn wedi cael eu symud a gofyn iddynt gael eu ail osod.

**F Clwb Snwcer Dyffryn a Talybont**

Wedi derbyn llythyr gan yr uchod yn gofyn am gymorth ariannol gan y Cyngor. Cytunwyd i gyfranu £500 iddynt ag hefyd cafwyd wybod bod y swm yma wedi ei glustnodi iddynt yn cyllideb blynyddol y Cyngor.

771...............................................Cadeirydd

**4.11 ADRODDIAD Y TRYSORYDD**

Adroddodd y Trysorydd bod £15,036.34 yn y cyfrif rhedegol a £21,438.77 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £134.45 costau = £407.51

Cyllid a Thollad - £184.80 – treth cyflog y Clerc

Un Llais Cymru - £348.00 - tal aelodaeth am y flwyddyn

E. W. Owen a’i Chwmni - £228.00 – cwblhau P.A.Y.E ar lein

A E & A T Lewis Ltd - £48,449.53 – datblygiad maes parcio (taliad terfynol)

Mr. G. J. Williams - £87.00 - torri gwair mewn gwahanol lefydd yn Talybont

**Ceisiadau am gymorth ariannol**

Clwb Snwcer Dyffryn a Talybont - £500

Fe gafodd y taliadau uchod eu prosesu gan y Cyng. William Hooban a wnaeth y Cyng. Denise Stone gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

‘Roedd y Trysorydd wedi anfon copïau o gyfrifion y Cyngor yn diweddu 31ain o Fawrth 2024 i bob Aelod. Fe aethpwyd drwy’r cyfrifon yn ofalus ag fe gymeradwyddwyd y cyfrifon yn unfrydol gan yr Aelodau. Cytunwyd gan pawb bod y llyfr cyfrifon yn cael ei arwyddo gan y Cadeirydd a’r Clerc.

**Derbyniadau ers y cyfarfod diwethaf**

Mantell Gwynedd - £13,060.00 - gweddill grant SPF tuag at offer chwarae newydd

Cyllid a Thollad - £5,507.03 – ad-daliad T.A.W.

Cyngor Gwynedd - £40,374.61 - gweddill grant SPF tuag at datblygu y maes parcio

**Anfonebau wedi eu talu ers y cyfarfod diwethaf**

Catrin Soraya Williams – £156.60 – gwasanaeth cyfieithu

**4.12 UNRHYW FATER ARALL**

Cafwyd wybod gan y Cyng. Nia Rees bod giat wedi pydru yn y parc chwarae ag ei bod wedi cysylltu gyda’r Tim Tacluso ag eu bod yn barod i wneud y gwaith o osod giat newydd am ddim ond bod y Cyngor yn fodlon talu am y nwyddau. Cytunwyd pawb i hyn.

Cafwyd wybod bod y ffens o amgylch y cae peldroed angen sylw ond bydd mwy o wybodaeth ar gael ar ol cyfarfod pwyllgor y clwb peldroed yr wythnos nesa.

Datganwyd pryder bod y ffos lawr Ffordd y Llan wedi gorlifo a nid oedd yn bosib mynd at y bin baw cwn oedd wedi ei lleoli gerllaw. Cytunwyd cysylltu gyda’r Adran Briffyrdd ynglyn a hyn ar ol i’r Clerc dderbyn lluniau o’r safle gan y Cyng. Nia Rees.

Cafwyd wybod gan y Cyng. Sian Edwards bod dryswch wedi bod gyda talu am dorchau pabi coch a cafwyd wybod gan y Trysorydd bod y Cyngor wedi talu am ddwy fel y maen’t yn arfer wneud ag felly nid oeddynt yn ymwybodol pwy oedd heb dalu.

Datganwyd pryder bod y gwaith ar y llwybr cyhoeddus ger Tafarn Ysgethin byth wedi derbyn sylw.

**ARWYDDWYD................................................Cadeirydd**

**DYDDIAD........................................................................** 772